paragraph_text: Niskog su rasta (oko 160 cm), tamne kože i iznimno kovrčave kose.<ref>www.index.hr, "Nepokoreni i neustrašivi: narod skriven u šumama nedostupnog otoka nema nikakav doticaj s vanjskim svijetom", objavljeno 17. lipnja 2013., pristupljeno 31. srpnja 2013. O njihovom načinu života zna se vrlo malo, pretpostavlja se da su prije oko 60.000 godina došli iz Afrike. Žive u kolibama. Koriste lukove i strijele, te harpune. Sentinelci koriste svinjsku lubanju, te još neke ornamente, kao i crvenu boju na odjeći, kao ukras.<ref>www.klix.ba, "Sentinelezi - najizolovaniji ljudi na svijetu", objavljeno 6. srpnja 2011., pristupljeno 31. srpnja 2013. Poznati su po svojoj negostoljubivosti. Sve strance koji se približe ili nađu na otoku pobiju strijelama. Veliki potres i cunami 2004. nije ih uništio. Iz helikoptera uočena je nekolicina muškaraca koja je bacala kamenje i ispaljivala strijele u smjeru letjelice kako bi se obranila od nepoznatog predmeta u zraku. Od 1967. godine indijske su vlasti pokušavale stupiti u kontakt sa Sentinelcima, a te je "kontaktne ekspedicije" predvodio antropolog T. N. Pandit. U pitanju su bili planirani posjeti u kojima bi se domorocima ostavljalo "darove", primjerice kokosove orahe, na obali te ih se na taj način pokušavalo privoljeti na komunikaciju i promijeniti njihov neprijateljski stav prema gostima. Taj je program ugašen 1990-ih godina 20. stoljeća nakon što je par agresivnih susreta završilo tragično. Nekoliko je ljudi ubijeno. Godine 2006. Sentinelci su ubili dva ribara koji su nezakonito lovili ribu u blizini otoka.<ref>www.telegraph.co.uk, "Stone Age tribe kills fishermen who strayed on to island", objavljeno 8. veljače 2006., pristupljeno 31. srpnja 2013. U studenom 2018. ubili su i američkog turista Johna Allena Chaua, koji je potkupio lokalne ribare da ga dovedu do otoka želeći domoroce pokrstiti.<ref>